న్యూఢిల్లీ: దేశ వ్యాప్తంగా సంచలనం సృష్టించిన ఏడేళ్ల ప్రద్యుమన్ హత్య కేసులో.. ఇటీవల అరెస్టైన సీనియర్ విద్యార్ధి, అతడి కుటుంబంపై నెలరోజుల ముందే నిఘా పెట్టినట్టు సీబీఐ వర్గాలు వెల్లడించాయి. నిందితుడి కదలికలన్నీ పసిగట్టి, పూర్తి ఆధారాలు చేజిక్కిన తర్వాతే అదుపులోకి తీసుకున్నట్టు ఓ అధికారి వెల్లడించారు. కోర్టు డాక్యుమెంట్లలో పేర్కొన్న వివరాల మేరకు... ప్రద్యుమన్ ఠాకూర్ హత్యకు గురైన 20 రోజుల తర్వాత సెప్టెంబర్ 28న సీబీఐ అధికారులు నిందితుడి ఇంటిపై దాడిచేశారు. ఇంటి ఆవరణలోని పలు వస్తువులు, పత్రాలు స్వాధీనం చేసుకున్నారు. చివరికి నవంబర్ 8న టీనేజర్ని అరెస్టు చేశారు. కాగా ఈ కేసులో కేవలం నిందితుడిపైనే కాకుండా.. ఈ కేసును  కప్పిపెట్టేందుకు ప్రయత్నించిన అందరిపైనా దర్యాప్తు అధికారులు నిఘా వేసినట్టు చెబుతున్నారు. ‘‘నిందితుడిని గుర్తించేందుకు సీసీటీవీ ఫూటేజీలు మాకు బాగా ఉపయోగపడ్డాయి. అందుకే నిందితుడి ఇంటిపై దాడిచేశాం. అయితే ఈ కేసులో ఇంకా ఎంతమంది ప్రమేయం ఉంది.. ఆధారాలు మాయం చేసేందుకు, కేసును కప్పిపెట్టేందుకు ఎవరెవరు ప్రయత్నిస్తున్నారో గుర్తించేందుకు మేము అతడిని అరెస్టు చేయకుండా ఆలస్యం చేశాం...’’ అని సీబీఐ అధికారి ఒకరు వెల్లడించారు. కేసులో ఇతర కుట్రదారులను గుర్తించేందుకు నిందితుడి కుటుంబ సభ్యులు, గురుగ్రామ్ పోలీసులు, రియాన్ స్కూల్ యాజమాన్యానికి చెందిన ఫోన్లన్నిటినీ సీబీఐ అధికారులు ట్యాప్ చేసినట్టు సమాచారం. అయతే సదరు అధికారులపై చర్యలు తీసుకుంటారా లేదా అన్నదానిపై సీబీఐ నోరు మెదపడంలేదు.
newdhilly: desha vyaaptamgaa sanchalanam srushtinchina edella pradyuman hatya kesulo.. iteevala arestaina seanier vidyaardhi, atadi kutumbampai nelarojula munde nigha pettinattu cbi vargaalu velladinchaayi. ninditudi kadalikalannee pasigatti, puurti aadhaaraalu chejikkina tarvate adupuloki teesukunnattu oo adhikari velladinchaaru. kortu dacumentlalo perkonna vivaraala meraku... pradyuman taakuur hatyaku guraina 20 rojula tarvaata september 28na cbi adhikaarulu ninditudi intipai daadichesaaru. inti aavaranalooni palu vastuvulu, patraalu swaadheenam chesukunnaru. chivariki navambar 8na teanejarni arestu chesaru. kaga ee kesulo kevalam ninditudipaine kakunda.. ee kesunu  kappipettenduku prayatninchina andaripainaa daryaaptu adhikaarulu nigha vesinattu chebutunnaru. ‘‘ninditudini gurtinchenduku cctv phootageelu maaku baga upayogapaddaayi. anduke ninditudi intipai dadichesam. ayithe ee kesulo inka entamandi prameyam undi.. aadhaaraalu maayam chesenduku, kesunu kappipettenduku evarevaru prayatnistunnaro gurtinchenduku memu atadini arestu cheyakunda aalasyam chesham...’’ ani cbi adhikari okaru velladinchaaru. kesulo itara kutradaarulanu gurtinchenduku ninditudi kutumba sabhyulu, gurugram poliisulu, rian scool yaajamaanyaaniki chendina phonlannitini cbi adhikaarulu tap chesinattu samacharam. ayathe sadaru adhikaarulapai charyalu teesukuntara leda annadaanipai cbi noru medapadamledu.